Proiect

GUVERNUL REPUBLICII MOLDOVA

H O T Ă R Â R E nr.\_\_\_\_

din \_\_\_\_\_\_\_\_\_\_\_\_\_\_\_2024

**Cu privire la aprobarea Programului activităților**

**de reintegrare a ţării pentru anul 2024**

-----------------------------------------------------------------------

În temeiul art.3 lit. a) din Legea bugetului de stat pentru anul 2024 nr. 418/2023 (Monitorul Oficial al Republicii Moldova, 2023, nr.510-513, art.915), cu modificările ulterioare, Guvernul HOTĂRĂŞTE:

1. Se aprobă Programul activităților de reintegrare a ţării pentru anul 2024 (se anexează).
2. Se alocă Consiliului raional Dubăsari mijloace financiare, în mărime de 2000.0 mii lei, în vederea compensării parțiale a cheltuielilor suportate de proprietarii terenurilor agricole amplasate după traseul Rîbnița-Tiraspol, urmare a plăților ilegal aplicate de Tiraspol la trecerea prin posturile neautorizate de control.
3. Consiliul raional Dubăsari va repartiza mijloacele alocate, proprietarilor de terenuri agricole în baza unui regulament, elaborat şi aprobat de consiliu, în condiţii de transparenţă şi echitate, în coordonare cu Ministerul Agriculturii și Industriei Alimentare.

4. Ministerul Finanţelor va finanţa cheltuielile pentru activităţile de reintegrare a ţării pentru anul 2024, în baza documentelor de plată prezentate către trezoreriile regionale de beneficiarii mijloacelor financiare.

5. Beneficiarii alocațiilor prevăzuți în Programul activităților de reintegrare a ţării pentru anul 2024 vor întreprinde următoarele acțiuni:

1) vor realiza activitățile incluse în Program până la sfârșitul trimestrului IV al anului;

2) vor prezenta Cancelariei de Stat (Biroului politici de reintegrare), până la data de 15 ianuarie 2025, rapoartele anuale privind utilizarea alocațiilor pentru realizarea activităților incluse în Program.

3) Consiliul raional Dubăsari va prezenta Cancelariei de Stat (Biroului politici de reintegrare), Ministerului Agriculturii și Industriei Alimentare și Ministerului Finanțelor, până la data de 15 ianuarie 2025, un raport generalizat privind distribuirea compensațiilor parțiale proprietarilor terenurilor agricole amplasate după traseul Rîbnița-Tiraspol, cu anexarea listei beneficiarilor, sumelor alocate și a confirmărilor de plăți efectuate.

6. Cancelaria de Stat (Biroul politici de reintegrare), până la data de 1 martie 2025, va prezenta Ministerului Finanțelor raportul totalizator privind realizarea Programului sus-numit.

7. Prezenta hotărâre intră în vigoare la data publicării în Monitorul Oficial al Republicii Moldova.

**Prim-ministru DORIN RECEAN**

Contrasemnează:

 Viceprim-ministru pentru reintegrare Oleg Serebrian

Viceprim-ministru, ministrul agriculturii și

industriei alimentare Vladimir Bolea

Ministrul finanţelor Petru Rotaru

Ministrul apărării Anatolie Nosatîi

Ministrul educației și cercetării Dan Perciun